દરમ્યાન શહેરની મધ્યમાં ત્રિકોણ બાગ ખાતે ટ્રાફિકનો ત્રાસ ના રહેતે માટે આર.એમ.ટી.એસન. બસો માટે લો પાર્કિંગની વ્યવસ્થા કરવામાં આવશે. રૈયા અને મવડી ચોક ખાતે ગતિમાં રહેલા ફલાઇઓવર બ્રીજના કામ ઝડપથી આગળ ધપાવવા અને ત્યાં ચોકમાં ટ્રાફિકના પ્રશ્નોના સર્જાય તે માટે ખાસ ધ્યાન આપવામાં આવશે. રાજકોટ શહેરના માર્ગો પર વાહન પાર્કિંગ વ્યવસ્થિત રીતે થાય, લોકો નિયમબદ્ધ રીતે વાહન ડ્રાઇવ કરે ઉપરાંત શહેરમાં વિવિધ સ્થળે બનેલા શોપિંગ મોલ, કોમર્શિયલ કોમ્પલેક્ષ ખાતે પણ વાહન પાર્ક વ્યવસ્થિત થાય અને ત્યાં વાહન પાર્કિંગનો ચાર્જ વસુલ ના થાય તે પણ સુનિશ્ચિત કરવાનું આયોજન ઘડાયું છે. તો વળી ટ્રાફિક બાબતે લોકો વધુ સમજદારીથી વર્તે તે રીતે તેઓને પ્રેરીત કરવા મહાનગરપાલિકા અને શહેર પોલીસ દ્વારા સંયુકતરીતે પ્રયાસો કરવામાં આવનાર છે.(૨૧.૩૦)